per

per Redacció

per Redacció dimecres, 13 de març 2019 - 12:24h | Actualitzat a 13/03/2019 13:00h

| TMB





Primer cas de malaltia greu causada per l'amiant al metro de Barcelona. Un treballador ha assegurat aquest dimecres, 13 de març, que pateix asbestosi i s'erigeix com el primer cas de malaltia de caràcter greu a causa de la infecció.

Dos metges pneumòlegs externs a l'empresa diagnòstiquen clarament asbestosis en el treballador. El pneumòleg de l'empresa diu que "potser". No es pot confiar en les opinions de part de @TMB_Barcelonapic.twitter.com/PFWuboCDeU — CGT metro Barcelona (@CGTmetroBCN) 13 de març de 2019

Els membres del comitè d'empresa critiquen la gestió de Transports Metropolitans de Barcelona (TMB) de la presència d'amiant a la xarxa. Rafael Rubio és el treballador afectat per haver-li diagnosticat asbestosi, una patologia pulmonar derivada de l'amiant. Rubio treballa al metro des de 1978 i va estar en contacte amb aquest mineral fins a l'any 2002. A partir de 2015 va haver d'acudir al metge com a conseqüència d'escopir sang.

'NacióDigital' explica que quan se li va detectar la malaltia TBM va anunciar que «l'ajudaria en el que fos necessari». Però els representants del comitè d'empresa denuncien que el cas de Rubio posa de manifest que ni s'ha indicat els llocs on encara hi ha amiant, ni s'ha fet una desamiantació ni s'ha informat als treballadors.

| Cedida

Denuncien que TMB negui els fets

Jaume Cortés, del Col·lectiu Ronda, assegura que l'empresa tenia l'obligació, des de 1940, és d'avisar de la presència d'amiant, però no es va començar a fer un inventari fins a l'any 2019. Cortés també ha informat que ha presentat una demanda pel cas de Rafael Rubio, ja que «no és un problema laboral només, té a veure amb la salut».

Cortés ha criticat també que tant TMB com l'Ajuntament de Barcelona «neguin l'existència d'afectats». Assegura que des d'aquestes institucions es desmenteix que hi hagi casos de treballadors afectats per l'amiant, quan els metges ja han contrastat més d'una vintena de casos i ara, Rafael Rubio presenta una greu malaltia fruit de les partícules d'amiant al metro de Barcelona.